Υγειονομική περίθαλψη αστυνομικών
Creators: name: Κασαπάκη, Ελισάβετ Δ.
Publisher: name: Aristotle University of Thessaloniki
Year: 2025
Subjects: Υγειονομική Περίθαλψη
Σύστημα υγείας
Αστυνομία - ελληνική αστυνομία
Healthcare
Health System
Police - Hellenic Police

description: Η Ελληνική Αστυνομία – ΕΛ.ΑΣ. νοείται ως εκείνο το όργανο που είναι υπεύθυνο για τη διασφάλιση της τάξης και της ασφάλειας στα πλαίσια της κοινωνίας, για αυτό και θα πρέπει τα άτομα που εντάσσονται σε αυτή να έχουν εκπαιδευτεί κατάλληλα και να έχουν υποστεί ψυχολογικούς και σωματικούς ελέγχους που να πιστοποιούν την ικανότητα τους. Ωστόσο, το επάγγελμα του αστυνομικού αποτελεί πλέον ένα από τα πιο απαιτητικά και ιδιαιτέρως επικίνδυνα επαγγέλματα, τόσο στην Ελλάδα, όσο και στο εξωτερικό, λαμβάνοντας υπόψη τους παράγοντες που δρουν επιβλαβώς στην σωματική και ψυχική υγεία αυτών, γεγονός που οδηγεί στην ανάγκη για μελέτη και διερεύνηση των συνθηκών εργασίας τους, αλλά και την στήριξη που λαμβάνουν από το κράτος. Υπό αυτό το πλαίσιο, και με δεδομένο ότι έως και σήμερα, από την ενοποίηση του Σώματος της Ελληνικής Αστυνομίας, το 1984, έχουν καταγραφεί περισσότεροι από 130 θανάσιμοι τραυματισμοί αστυνομικών εν ώρα εργασίας, και άγνωστος αριθμός εργαζόμενων στον κλάδο αυτό που έχει πληγεί η υγεία τους από εργασιακούς παράγοντες, η πρόληψη, η προστασία, η διατήρηση και η προαγωγή της υγείας τους, έχει αρχίσει να αναδεικνύεται σε μείζονος σημασίας ζήτημα της κοινωνίας, τόσο στη χώρα μας όσο και διεθνώς. Η παρούσα μελέτη, κατ’ επέκταση, άπτεται του ζητήματος της υγειονομικής περίθαλψης των αστυνομικών, και επιχειρεί την διερεύνηση της παροχής των υπηρεσιών υγείας στον εν λόγω κλάδο, και την ποιότητα αυτών. Παρόλα αυτά, θα πρέπει να σημειωθεί ότι κατά τη διάρκεια της αναζήτησης άρθρων, μελετών και ερευνών στο ζήτημα της παροχής υγειονομικής περίθαλψης στους αστυνομικούς, δεν εντοπίστηκε καμία βιβλιογραφική πηγή, τόσο σε εθνικό επίπεδο, όσο και σε διεθνές, με αποτέλεσμα να καθίσταται σαφής η ύπαρξη ενός βιβλιογραφικού και ερευνητικού κενού, που θα πρέπει να καλυφθεί, ώστε να μπορέσει να βελτιωθεί η υφιστάμενη κατάσταση. Ως εκ τούτου, η μελέτη αυτή, αρχικά, μελετά την έννοια και το περιεχόμενο της υγειονομικής περίθαλψης, όπως επίσης και το σύστημα υγείας, κυρίως στην χώρα μας, και στη συνέχεια προβαίνει σε μια περιγραφή του αστυνομικού θεσμού και των κινδύνων για την υγεία και την ασφάλεια των εργαζομένων σε αυτό τον κλάδο, όπως επίσης και σε μια μελέτη της νομοθετικής κάλυψης της υγειονομικής τους περίθαλψης. Τέλος, συνοψίζει τα συμπεράσματα που προκύπτουν από την έρευνα, και αναφέρει τους περιορισμούς στην συγγραφή της και προτάσεις για επέκταση της, μελλοντικά.
description: The Hellenic Police is regarded as the authority responsible for maintaining order and security within society. Therefore, individuals who join it must be appropriately trained and undergo psychological and physical assessments that certify their suitability. However, the police profession is described as one of the most demanding and particularly dangerous occupations, both in Greece and abroad, considering the factors that adversely affect officers’ physical and mental health. This situation creates a need for studying and investigating their working conditions, as well as examining the support provided by the state. Within this context, given that since the unification of the Hellenic Police Corps in 1984, more than 130 fatal injuries of on-duty police officers have been recorded—and that an unknown number of employees in this sector have experienced health issues due to occupational factors—the prevention, protection, maintenance, and promotion of their health has begun to emerge as a matter of major importance for society, both nationally and internationally. Accordingly, this study addresses the issue of healthcare for police officers, examining the provision of health services in this sector and their quality. Nevertheless, it should be noted that during the search for articles, studies, and research on the provision of healthcare to police officers, no relevant bibliographic sources were identified at either the national or international level. This finding clearly reveals a gap in literature and research that must be filled in order to improve the current situation. Therefore, the present study initially explores the concept and scope of healthcare, as well as the healthcare system, primarily in our country. In its specialized section, it offers a description of the police institution and the health and safety risks for employees in this sector, as well as an examination of the legislative framework that governs their healthcare. Finally, it summarizes the conclusions drawn from the research, outlines the limitations encountered during the writing process, and provides suggestions for future research expansion.
description: Σε συνεργασία με: Τμήμα Κοινωνικής Διοίκησης και Πολιτικής Επιστήμης (Δημοκρίτειο Πανεπιστήμιο Θράκης)